open-index/open-wikipedia-markdown huggingface dataset:
VIVA World Cup

**VIVA World Cup** on jalkapalloturnaus sellaisille maajoukkueille, jotka eivät ole kansainvälisen jalkapalloliiton tai sen maanosaliittojen jäseniä. Turnauksen järjestää kyseisenkaltaisten liittojen kattojärjestö NF-Board.

Kilpailun palkintopokaalin on suunnitellut ranskalainen kuvanveistäjä Gérard Pigault ja se on nimetty Nelson Mandelan mukaan.

## Vuoden 2006 turnaus

Ensimmäinen VIVA World Cup järjestettiin 19.–25. marraskuuta 2006 Hyèresissä Ranskan Oksitaniassa. Turnauksen isäntäjoukkueena toimi Oksitania.

Turnaukseen vahvisti osallistuvansa Monaco, Saame, Etelä-Kamerun, Oksitania, romanit ja Länsi-Papua. Romanit ja Länsi-Papua jäivät kuitenkin pois. Lisäksi Ranska ei päästänyt Etelä-Kamerunin joukkuetta maahan, joten turnaukseen osallistui vain kolme joukkuetta. Turnauksen voitti Saame, joka kukisti loppuottelussa Monacon 21–1.

Alun perin turnaus oli määrä järjestää Pohjois-Kyproksella ja siihen piti osallistua 16 joukkuetta. NF-Boardin ja Pohjois-Kyproksen jalkapalloliiton kiistojen vuoksi turnaus kuitenkin myönnettiin Oksitanian järjestettäväksi. Pohjois-Kypros ei muun muassa halunnut poliittisista syistä pelata Kurdistania tai Tšetšeniaa vastaan. Eikä se halunnut myöntää televisiointilupaa Al-Jazeeralle. Pohjois-Kyproksen liitto ilmoitti järjestävänsä samaan aikaan oman vastaavanlaisen turnauksen ELF Cupin. Siihen osallistui kahdeksan joukkuetta, joista osa oli NF-Boardin jäseniä.

## Vuoden 2008 turnaus

Toinen VIVA World Cup järjestettiin 7.–13. heinäkuuta 2008 Jällivaarassa Ruotsin Lapissa. Isäntänä toimi edellisen turnauksen voittaja Saame. Miesten turnaukseen osallistuivat Saamen lisäksi mestaruuden voittanut pohjoisitalialainen Padania, Provence, Kurdistan ja Aramea. Naisten turnaukseen osallistuivat Saame ja Kurdistan.

Turnaukseen oli alun perin tulossa 20 joukkuetta, mutta monet joutuivat perumaan tulonsa esimerkiksi rahan puutteen vuoksi. Padanian joukkueessa pelasi Italian Serie B:n ja Serie C:n pelaajia, ja se voittikin kaikki ottelunsa turnauksessa. Saamen naisten joukkue voitti Kurdistanin kaksiosaisessa finaalissa.

## Vuoden 2009 turnaus

Kolmas VIVA World Cup pelattiin Padaniassa.

## Vuoden 2010 turnaus

Neljäs VIVA World Cup pidettiin Gozon saarella Maltassa.

## Vuoden 2012 turnaus

Viides VIVA World Cup pelattiin Irakin Kurdistanissa.

## Turnauksien parhaat

## Katso myös

* ELF Cup
* FIFI Wild Cup

## Lähteet
* http://www.yle.fi/uutiset/taustat/id96037.html

## Aiheesta muualla

* Virallinen sivusto
Katuojalaulaja

**Katuojalaulaja** on kuplettilaulaja Jaakko Tepon toinen studioalbumi vuodelta 1981.

## Kappaleet
# 
# 
# 
# 
# 
# 
# 
# 
# 
# 
#  
#
Asekauppasopimus

**Asekauppasopimus** (, ATT) on YK:n yleiskokouksen huhtikuussa 2013 äänin 154–3 hyväksymä sopimus maailman asekaupan rajoittamiseksi. Se on ensimmäinen maailmanlaajuinen tavanomaisten ja pienaseiden myyntiä rajoittava sopimus. Sopimus kieltää tavanomaisten aseiden myynnin sellaisille maille, joiden epäillään käyttävän niitä humanitaarisen oikeuden vastaisesti, ihmisoikeusrikoksiin tai kansanmurhaan. 

Tavanomaiset aseet tarkoittavat muita aseita kuin joukkotuhoaseita, eli yleisimmin konflikteissa ja rikollisissa kanssakäymisissä käytettyjä aseita. Asekauppasopimus koskee näistä aseista taisteluvaunuja, panssaroituja taisteluajoneuvoja, suurikaliiberisia tykistöjärjestelmiä, taistelulentokoneita, taisteluhelikoptereita, sotalaivoja, ohjuksia ja niiden laukaisulaitteita, pienaseita ja ammuksia. Joitain aseita ja niiden kauppaa rajoittavia sopimuksia ja rajoituksia on sovittu jo ennen Asekauppasopimuksen solmimista tai sen jälkeen, esimerkiksi jalkaväkimiinoja, rypäleaseita ja ampuma-aseita koskien (Eräitä tavanomaisia aseita koskeva yleissopimus, Jalkaväkimiinoja koskeva yleissopimus, Kansainvälinen rypäleasesopimus, Tuliasepöytäkirja). 

Suomi allekirjoitti Asekauppasopimuksen kesäkuussa ja ratifioi se  joulukuussa 2013. Sopimus astui voimaan 24. joulukuuta 2014. Suurvalloista Kiina on hyväksynyt ja ratifioinut sopimuksen. Yhdysvallat on allekirjoittanut, mutta sittemmin ilmoittanut, ettei se aio liittyä sopimukseen (ratifioida sitä). Sopimusta vastustivat alkujaan Syyria, Iran ja Pohjois-Korea.  

Sopimusehdotus perustui kansalaisaloitteeseen. Control Arms (Stop aseet) -kampanjaa edistävät erityisesti Amnesty International, IANSA ja Oxfam ja Suomessa muun muassa Sadankomitea, Rauhanliitto ja kansalaisjärjestöjen konfliktinehkäisyverkosto Katu.

## Lähteet

## Aiheesta muualla
* Control Arms.org
Onnen kerjäläinen

**Onnen kerjäläinen** on suomalaisen kuplettilaulaja Jaakko Tepon vuonna 1984 julkaistu albumi. Levyltä löytyy muun muassa Jaakko Tepon tunnetuimpiin kappaleisiin kuuluva "Pamela".

## Kappaleet
# 
# 
# 
# 
# 
# 
# 
# 
# 
# 
# 
#
Pers’aukisten piiritarkastaja

**Pers'aukisten piiritarkastaja** on suomalaisen kuplettilaulaja Jaakko Tepon vuonna 1995 julkaistu albumi.

## Kappaleet
# 
# 
# 
# 
# 
# 
# 
# 
# 
# 
# 
# 
#
Johann Carolus

**Johann Carolus** (1575–1634) oli strasbourgilaisen papin poika ja kirjansitoja, joka ansaitsi rahaa myymällä varakkaille käsin kirjoitettuja paperikopioita palkkaamansa kirjeenvaihtajaverkoston toimittamista uutisista. Kun Carolus havaitsi käsityön olevan liian hidasta, hän osti vuonna 1604 kirjapainon ja aloitti maailman ensimmäisenä painettuna sanomalehtenä pidetyn *Relation aller fürnemmen und gedenckwürdigen Historienin* ('Kokoelma arvokkaita ja muistettavia uutisia') julkaisun.

Lehteä julkaistiin silloisen Pyhän saksalais-roomalaisen keisarikunnan, nykyään Ranskassa sijaitsevassa Strasbourgin vapaakaupungissa (vastasi suoraan Reichstagille) vuodesta 1605. Aiemmin luultiin, että lehden julkaiseminen oli aloitettu vuonna 1609, kuten Lucas Schülten luultavasti Wolfenbüttelin kaupungissa julkaisema *Aviso Relation oder Zeitung*, kunnes vuonna 2005 Sanomalehtien maailmanjärjestö (World Association of Newspapers) hyväksyi uudet todisteet.

## Kritiikki
Osa kirjapainotaitoon perehtyneistä historioitsijoista, kuten Stanley Morrison, luokittelevat *Relationin* joko uutiskirjaksi tai -pamfletiksi, koska se painettiin kirjakokoon, siinä oli erillinen kansisivu ja teksti oli kirjoitettu yhteen koko sivun kokoiseen palstaan. Vastaavasti on myös useita esimerkkejä oppineista, jotka eivät tee eroa uutiskirjan/pamfletin ja sanomalehden välillä. Morrisonin määritelmän mukaan ensimmäinen sanomalehti olisi alankomaalainen *Courante uyt Italien, Duytslandt, &c.* (1618).

## Kirjallisuutta

* 
* 

## Lähteet
Kettujoki

**Kettujoki** () on joki Inarin kunnassa Lapin maakunnassa. Sen alkulähde on Muddusjärvi, ja joki laskee Matkajokeen lähelle Paatarin laskukohtaa.

Nimi *Kettujoki* on väännös saamenkielisestä nimestä *Kiäptuvei*, joka viittaa mahdollisesti joko joen mutkaisuuteen tai tummaan pohjaan.

## Lähteet
Länsi-Uudenmaan musiikkiopisto

**Länsi-Uudenmaan musiikkiopisto** (LUMO) on Lohjalla toimiva musiikkiopisto. Päätoimipaikka sijaitsee Lohjan keskustassa, Vihdin sivutoimipaikka sijaitsee Nummelassa.

Musiikkiopisto toimii vuonna 2004 valmistuneiden uusien tilojen lisäksi myös samassa rakennuksessa toimivan Anttilan koulun yhteydessä olevissa tiloissa. Yleisimpien orkesterisoittimien lisäksi opetusta annetaan myös pianon-, harmonikan-, kitaran-, sähkökitaransoitossa, laulussa sekä musiikin perusteissa. Opettajia on yli 60. Opistossa toimii myös musiikkileikkikoulu.

Musiikkiopiston rehtorina on syksystä 2007 lähtien toiminut Janne Haapanen.

## Aiheesta muualla
 
*Länsi-Uudenmaan musiikkiopisto
Wolandoo

**Wolandoo** on jyväskyläläinen etnoyhtye, joka esittää länsiafrikkalaisia rytmejä ja lauluja sovitettuina monipuolisiksi musiikillisiksi kokonaisuuksiksi. Käytössä ovat djembet, dundun, balafon, kantele, bassokitara, saksofoni ja donso ngoni. 

Esiintyvä kokoonpano vuonna 2008:
*Pirta Laaksonen (laulu), 
*Maija Mänttäri-van der Kuip (laulu), 
*Ville Niutanen (laulu, balafon), 
*Johanna Ruuska (laulu, donso ngoni), 
*Jari Kalavainen (djembé, donso ngoni, dundun, kantele), 
*Dick van der Kuip (dundun, djembé, basso),
*Johan Vanberg (dundun),
*Ville Vainikka (dundun, djembé),
*Mikko Niipala (djembé)
*Suvi Runonen-Väinämö (djembé, saksofoni) ja 
*Ville Väinämö (djembé).

Vuosina 2002–2006 mukana ovat olleet myös:
Elina Räsänen, Jukka Majuri, Jorma Nieminen, Eeti Nieminen, Pia Niskanen, Jaana Virkkala, Sampo Laaksonen, Raija Hämynen, Sirkka Jolkkonen, Kati Karinharju sekä Jarmo Hovi, jonka rumputunneilta koko homma sai alkunsa v. 2001.

## Aiheesta muualla
* Wolandoo.net
Metauruksen taistelu

**Metauruksen taistelu** oli toiseen puunilaissotaan kuulunut taistelu Karthagon ja Rooman välillä, joka käytiin vuonna 207 eaa. Metaurus-joen läheisyydessä Italiassa.

Karthagolaisia johti Hannibalin veli Hasdrubal Barka, jonka tarkoituksena oli viedä veljelleen lisää sotilaita tämän yrittäessä valloittaa Roomaa. Rooman armeijaa johti Marcus Livius Salinator sekä Gaius Claudius Nero.

Claudius Nero oli juuri taistellut Hannibalia vastaan Grumentumissa, joka sijaitsi muutamia satoja kilometrejä etelään Metaurus-joelta, ja yhdisti joukkonsa Salinatorin kanssa. Tämän johdosta Karthagon armeijalla oli alivoima ja se hävisi Rooman joukoille. Myös Hasdrubal kuoli taistelussa, sillä huomattuaan roomalaisten ylivoiman, hän päätti olla jäämättä kiinni ja ratsasti vihollisen armeijan keskelle, taistellen kuolemaansa saakka.
Pepi I Meryre

**Pepi I Meryre** (*Phiops I Merijra*) oli Egyptin 6. dynastian kolmas kuningas. Hän hallitsi vuosina 2332–2283 eaa. Pepi I oli 6. dynastian ensimmäisen kuninkaan Tetin ja kuningatar Iputin poika. 

Kuningas oli vasta lapsi isänsä kuollessa, ja aluksi maata hallitsi hänen äitinsä Iput. Hallituskausien keskeinen virkamies oli tuomari Ueni, josta tuli myös 10&nbsp;000 miehen vahvuisen armeijan johtaja. Kuninkaalla oli kaksi poikaa, Merenra ja Phiops.
 
## Lähteet

## Aiheesta muualla
HYY Ravintolat

**HYY Ravintolat Oy** (16. huhtikuuta 2012 saakka **Oy UniCafe Ab**) on osa Helsingin yliopiston ylioppilaskunnan omistamaa Ylva-konsernia. HYY Ravintolat toimii opiskelija- ja henkilöstöravintoloitsijana pääkaupunkiseudulla. 31. joulukuuta 2016 yritys sulautettiin osaksi Ylva Palvelut Oy:tä.

## Historia
Helsingin yliopiston ylioppilaskunnan oma ravintolatoiminta alkoi vuonna 1953 Domus Academicalta. Ylioppilaskunnan oman ravintolan tarve oli selkeä ja yksinkertainen: jäsenistölle tuli tarjota hinnaltaan edullisia ja laadultaan hyviä lounaita. Tarpeeseen vastattiin aloittamalla oma ravintolatoiminta.

## Ravintolat
### UniCafe-opiskelijaravintolat
Helsingin yliopiston kampukset
*Biokeskus, Viikinkaari 9
*Chemicum, A.I. Virtasenaukio 1 
*Exactum, Gustaf Hällströmin katu 2b
*Korona, Viikinkaari 11
*Meilahti, Haartmaninkatu 3
*Metsätalo, Fabianinkatu 39
*Olivia, Siltavuorenpenger 20 R
*Physicum, Gustaf Hällströmin katu 2
*Porthania, Yliopistonkatu 3
*Cafe Portaali, Vuorikatu 3
*Päärakennus ja Päärakennus Opettaja
*Soc&kom, Topeliuksenkatu 16
*Topelias, Unioninkatu 38
*Viikuna, Agnes Sjöbergin katu 2
*Ylioppilasaukio, Mannerheimintie 3 B
*Gaudeamus Kirja & Kahvi, Vuorikatu 7
*Ravintola Serpens, Töölönkatu 37 A
*Viola, Kaisaniemenranta 2

sekä henkilöstöravintolat (avoinna ainoastaan sopimusasiakkaille)
*Ravintola Paviljonki Kaartin korttelissa palvelee pääesikunnan ja puolustusministeriön henkilökuntaa
*Cafespa Eteläesplanadilla toimii liikenne- ja viestintäministeriön henkilöstöravintolana

## Lähteet

## Aiheesta muualla
*Kotisivut
IG-100 Magnadroidit

**Magnadroidit** (, suom. joskus magnakaartidroidit) ovat fiktiivisiä droideja George Lucasin Tähtien sota -elokuvassa *[[Star Wars: Episodi III – Sithin kosto]]*.

## Ruumiinrakenne

Magnadroidit ovat rakenteeltaan laihoja kuin taisteludroidit, mutta paljon jykevämpiä, ja sitkeämpiä. Aseinaan ne käyttävät elektronsauvoja, joiden molemmissa päissä on tappava sähkövaraus. Droideilla oli myös viitat jotka loivat korkean aseman vaikutelman sekä lisäsivät pelkovaikutusta. Niillä oli varsin korkea asema Itsenäisten aurinkokuntien konfederaatiossa. Magnadroideja käytettiin henkivartioina, erityisesti Kenraali Grievous kulki yleensä useita droideja takanaan. Taistelussa ne vetivät vertoja jopa jedeille, joskaan ne eivät pystyneet juoksemaan kovin nopeasti. Magnadroidit eivät luovuta, vaikka menettäisivät ruumiinosiaan: Obi-Wan Kenobi iski yhdeltä droidilta pään irti, mutta droidi jatkoi taistelua kuin mitään ei olisi tapahtunut, tämä johtuu siitä, että niillä on alempana ruumiissa varasensorit ja varasilmä siltä varalta, että niiden pää jostain syystä irtoaisi, lopulta Obi-wan kuitenkin löi sen maahan.

## Historia
Alun perin magnadroidit valmistettiin sen takia, että Kenraali Grievous joutui Separatistiarmeijan ylikomentajana tyytymään Kauppaliiton droideihin, joita ohjataan signaalilla, ja jotka eivät opi virheistään. Saatuaan tietää kenraali Grievousin inhosta näitä droideja kohtaan Darth Tyranus määräsi Holowan Mekaniikan valmistamaan magnakaarti-droideja, jotka tuli suunnitella Grievousin ohjeiden mukaisesti ja olla hänen kouluttamiaan. Magnadroidit pitävät yllään perinteistä kaleelaisten soturien viittaa. Viitat ovat kaleelaisen kenraali Grievousin itse valitsemia. Aluksi kenraali Grievous vihasi magnadroideja, mutta myöhemmin oppi hyväksymään ne, antaen niille oman kansansa perinteisen viitan.

## Peleissä
Pelissä *[[Star Wars Episode III: Revenge of the Sith (videopeli)|Revenge of the Sith]]* magnadroideja kutsutaan vain nimellä *Grievous Bodyguard*, Grievouksen henkivartijat, ja niitä pystyy ohjaamaan minipelissä. Pelissä Battlefront droidit eivät käytä elektronsauvaa, vaan räjähdepanoksia laukovia aseita, minkä lisäksi ne juoksevat nopeasti. Droidit esiintyvät myös peleissä Republic Commando sekä Lego Star Wars: The Video Game.

## Triviaa

* Magnadroidien ulkonäkö perustuu varhaiseen konseptiin kenraali Grievousista. Tuottaja George Lucas valitsi konseptin useiden joukosta, mutta tahtoi että ulkonäköä painotettaisiin enemmän siihen, että Grievous on kyborgi, ei robotti.

## Aiheesta muualla
* IG-100 MagnaGuard Wookieepediassa 
* IG-100 magnavartijadroidi Jedipediassa
Inka (nimi)

**Inka** on naisen etunimi. Inka on lyhentymä Inkeristä ja Ingridistä, mutta se voidaan yhdistää myös nimeen Inga. Inkan nimipäivää vietetään 5. lokakuuta. Kalenteriin se on otettu 1973. Suomessa nimen on vuoden 2019 loppuun mennessä saanut 6&nbsp;433 henkilöä, joista yli puolet on 2000-luvulla syntyneitä.

## Tunnettuja Inka-nimisiä

Henkilöt ovat suomalaisia, ellei toisin mainita.

* Inka Achté, dokumenttielokuvaohjaaja ja käsikirjoittaja
* Inka Auhagen (s. 1966), laulaja ja lauluntekijä
* Inka Bell (s. 1981), kuvataiteilija
* Inka Friedrich (s. 1965), saksalainen näyttelijä
* Inka Grings (s. 1978), saksalainen jalkapalloilija ja valmentaja
* Inka Hannula (s. 1981), kuvataiteilija, kulttuurituottaja ja kuvataideohjaaja
* Inka Havukainen (s. 1996), ampumaurheilija
* Inka Henelius (s. 1979), urheilutoimittaja
* Inka Hiltunen (s. 2002), jalkapalloilija
* Inka Hopsu (s. 1976), opettaja ja vihreiden kansanedustaja
* Inka Jäntti (s. 1991), käsipalloilija
* Inka Kaivola (s. 1999), jalkapalloilija
* Inka Kallén (s. 1981), näyttelijä
* Inka Korhonen, MTV3:n urheilutoimittaja
* Inka Lampinen (s. 1990), salibandyn pelaaja
* Inka Lippojoki (s. 2002), salibandyn pelaaja
* Inka Martikainen (s. 2005), jalkapalloilija
* Inka Mero (s. 1976), yritysjohtaja ja talouselämän vaikuttaja
* Inka Niskanen (s 1974), sotilaslentäjä ja everstiluutnantti
* Inka Nousiainen (s. 1976), kirjailija
* Inka Ronkainen (s. 1998), pesäpalloilija
* Inka Sairiala (s. 2003), lentopalloilija
* Inka Sarjanoja (s. 2004), jalkapalloilija
* Inka Venetvaara, vihreä poliitikko

## Kuvitteellisia Inka-nimisiä
* Inka Haapala, televisiosarjassa *[[Salatut elämät]]*

## Lähteet
* *Joka kodin suuri nimikirja* (osa Vilkuna, Kustaa: Etunimet)

### Viitteet
Ylva (konserni)

**Ylva** (maaliskuuhun 2019 asti **HYY Yhtymä**) on Helsingin yliopiston ylioppilaskunnan omistama monialainen palvelualan konserni, joka mahdollistaa tuotoillaan aktiivista opiskelijaelämää. Ylvan liiketoiminta keskittyi aiemmin kiinteistösijoituksiin, vuodesta 2025 lähinnä ravintola-alaan kiinteistöjen tultua myydyksi ylioppilaskunnan talouden pelastamiseksi. 

Ylvan liikevaihto vuonna 2021 oli 19,9 miljoonaa euroa (2020: 22,8 milj. euroa), liikevoitto 1,4 miljoonaa euroa (2020: 7,3 milj. euroa) ja tilikauden tulos –2,6 miljoonaa euroa (2020: 7,1 milj. euroa). Ylvan palveluksessa oli vuonna 2021 keskimäärin 96 henkilöä. Vuoden lopussa henkilöstömäärä oli 136 (2020: 153).

Ylioppilaskunta rahoittaa toimintansa yritystoimintansa eli Ylvan tuotoilla sekä jäsenmaksuilla. Viime vuosina jäsenmaksujen osuus on ollut noin kolmasosa toiminnan rahoituksesta.

## Yritykset

### Kiinteistöt
HYY Kiinteistöt omisti liike- ja toimistotiloja Helsingin ydinkeskustassa ja Kampissa. Lähes kaikki niistä myytiin marraskuussa 2025 Keva-eläkevakuutusyhtiölle 188 miljoonalla eurolla, kun vielä vuoden 2024 tilinpäätöksessä kiinteistöjen arvoksi oli arvioitu 331 miljoonaa euroa. Omistuksiin kuuluivat seuraavat rakennukset:
*Vanha ylioppilastalo
*Uusi ylioppilastalo
*Seurahuoneen talo
*Kaivotalo
*City-talo
*Hansa-talo
*Leppätalo
*Mechelininkatu 3D-HUB
*Lyyra-kortteli – myytiin jo 2023–2025 ruotsalaiselle kiinteistösijoitusyhtiö Niamille

### Ravintolat
* UniCafe-opiskelijaravintolat, 16 ravintolaa pääkaupunkiseudulla
* Well-kahvilat, Kaisatalo ja Terkko

### Asuminen ja Ylva Palvelut Oy
*Both Helsinki (Asuntoja Helsingin keskustassa, ent. Hostel Domus Academica) 
*Ylva Palvelut Oy

## Historiaa

1980-luvun lopulla HYY-yhtiöitä olivat:
* kiinteistöyhtiö Kaivopiha Oy
* tietotekniikkaa myyvä Oy Academica Ab
* siivousyritys Oy Soopeli Ab
* opiskelijaruokaloita hoitava Oy Ylioppilastuki Ab
* tietokirjakustantamo Gaudeamus (1968–2016)
* Oy Travela Ab ja muita matkatoimistoja.

Vuonna 1987 HYY-yhtiöt oli ostanut valtakunnallisten opiskelijajärjestöjen yhteistyöjärjestö Ylioppilaspalvelu ry:ltä sen Travela-matkatoimiston. Vuonna 1991 HYY-yhtiöiden ympäri Eurooppaa laajentunut matkatoimistobisnes yhdistettiin HYY Travel Group -nimiseksi konserniksi, jonka emoyhtiöksi tuli tanskalainen Scandinavian Student Travel Service (SSTS AS). Sen alaisuudessa toimivat suomalainen Oy Travela Ab, norjalainen Univers Rejser, espanjalainen SSTS Spain, saksalainen JSR/SRID ja Ruotsin valtiolta ostettu SFS Resebyrå. Kokonaisuuden sanottiin olleen maailman toiseksi suurin opiskelija- ja nuorisomatkailuun erikoistunut yritysryhmä, jonka toiminnasta vain kymmenesosa oli Suomessa.

## Lähteet

## Aiheesta muualla
*Ylvan verkkosivut
Bakkanaalit

**Bakkanaalit** () olivat roomalaisten pitämiä, viininjumala Bacchukselle omistettuja villejä juhlia. Niiden vietto tuli Roomaan eteläisestä Italiasta etruskien kautta. Alkuperäiset bakkanaalit pidettiin salassa ja niihin osallistui vain naisia. Kolmipäiväiset juhlat pidettiin vuosittain maaliskuun puolivälissä Similan laaksossa lähellä Aventinus-kukkulaa. Myöhemmin riitistä pääsivät osalliseksi myös miehet ja sitä vietettiin useammin, lopulta viisi kertaa kuukaudessa. Liviuksen mukaan juhlinnan yleistyminen tapahtui Paculla Annian ollessa Bacchus-kultin johdossa.

Myöhemmin sanalla bakkanaalit on kuvattu mitä tahansa ylenpalttisia juominkeja, etenkin opiskelijajärjestöissä.

## Lähteet

## Aiheesta muualla
Knoxville

__NOTOC__
**Knoxville** voi tarkoittaa:

## Paikannimenä
* Knoxville, Georgia, Yhdysvallat.
* Knoxville, Illinois, Yhdysvallat.
* Knoxville, Iowa, Yhdysvallat.
* Knoxville, Maryland, Yhdysvallat.
* Knoxville, Pennsylvania, Yhdysvallat.
* Knoxville, Tennessee, Yhdysvallat.
* New Knoxville, Ohio, Yhdysvallat.

## Sukunimenä
* Johnny Knoxville, yhdysvaltalainen näyttelijä.

## Muita
* Knoxville Raceway, Knoxville, Iowa, Yhdysvallat.
Gaius Claudius Nero

**Gaius Claudius Nero** oli Rooman valtakunnan konsuli, joka taisteli Metauruksen taistelussa 207 eaa.

Vuosina 212 eaa. ja 211 eaa. toisen puunilaissodan aikana Nero otti osaa Capuan piiritykseen, jossa roomalaiset yrittivät valloittaa Hannibalin puolelle siirtyneen kaupungin. Hän oli vuoden 207 eaa. konsuli yhdessä Livius Salinatorin kanssa. Yhdessä kollegansa kanssa hän johti armeijaa, joka voitti karthagolaiset Metauruksen taistelussa. Yhteenotossa kuoli heidän komentajansa Hasdrubal Barka, joka oli Hannibalin veli. Voiton jälkeen Nero otti mukaansa Hasdrubalin pään ja paiskasi sen Hannibalin leiriin. Nero ja Salinator toimivat yhdessä kensorina vuonna 204 eaa.

## Lähteet
* 
### Viitteet
Rock’y VI – Pölkyllä päähän

**Rock'y VI - Pölkyllä päähän** on Sleepy Sleepersin albumi.

## Kappaleet
#Carilloa
#Pölkyllä päähän
#Pipo päässä
#Petterin tie
#Satelliitti rakkaus
#Bäck tö Eesti "40 vuotta hyvää vodkaa"
#Herne rokkaa
#Holiday in tö snou
#Turvönnut enkeli
#Syssymmällä
#Rock'y - Harlemin Sika
#Haaremin serkku "Börek"

## Lähteet
Turakaisten paratiisi

**Turakaisten paratiisi** on Sleepy Sleepersin albumi.

## Kappaleet
#Makkaraa (Oodi lehmälle)
#Sulle silmäni annan
#Sä puhut liikaa
#Oodi Riekolle (Osa 1)
#Viina, hanuri ja naiset
#Oodi Riekolle (Osa 2)
#Lapin juntti
#Oodi sahdille
#Heroiinimatka
#Viilaten ja höyläten
#Oodi Riekolle (Osa 3)
#Helluntaina Heinolan country-festivaaleilla
#Oodi Riekolle (Osa 4)
#Naiseni on napakymppi
#Oodi Riekolle (Osa 5)
#Nykäsen Matti
#Totuuden henki

## Lähteet
Guru guru Pon-chan

**Guru guru Pon-chan** () on japanilaisen mangataiteilija Satomi Ikezawan luoma manga-sarja. Huumoria ja romantiikkaa sisältävä sarja esitettiin ensimmäisen kerran Japanissa vuosina 1997–2000. Guru Guru Pon-chan on voittanut mm. vuoden Kodansha Manga -palkinnon. 

Guru guru Pon-chan kertoo Ponta-nimisestä koirasta, joka nuolaisee vahingossa perheen isoisän keksimää *guru guru* -luuta. Luu muuttaa Pontan koirasta tytöksi ja tytöstä koiraksi aina kun hän nuolaisee luuta. Pontan täytyy oppia käyttäytymään kuin ihminen: puhumaan, syömään siististi, olemaan sotkematta joka paikkaa. Rakastuttuaan Mirai Iwakiin Ponta pystyy paremmin keskittymään ihmisenä olemiseen. Rakkautta kuitenkin haittaa se, että Mirai on ihminen ja Ponta on koira. "Rakkaus ihmisen ja koiran välillä ei tule koskaan onnistumaan."

Kirjoja on yhteensä yhdeksän, joista viimeinen ilmestyi englanniksi käännettynä vuonna 2007.

## Aiheesta muualla
* Guru Guru Pon-chan MyAnimeList -sivustolla
VLM Airlines

**VLM Airlines**  on belgialainen vuonna 1992 perustettu lentoyhtiö. Yhtiö lentää alueellisille lentokentille ja keskittyy liikematkustajien palvelemiseen.

## Historia
VLM oli CityJet-lentoyhtiön tytäryhtiö, kunnes saksalainen Intro Aviation osti vuonna 2014 CityJetin ja erotti VLM:n omaksi wet lease -liiketoimintaa harjoittavaksi yhtiöksi.

## Laivasto

VLM:n laivasto joulukuussa 2015:

* 8 Fokker 50 (3 tulossa käyttöön)
* Suhoi Superjet 100 (2 tilauksessa)

## Lähteet

## Aiheesta muualla
*VLM Airlines
TNT (yritys)

**TNT Express** on alankomaalainen posti-, kuriiripalvelu- ja logistiikkayhtiö. Yhtiö käyttää kansainvälisillä kuriiri- ja logistiikkapalveluillaan TNT-tuotemerkkiä. 

TNT Express toimii maailmanlaajuisesti yli 200 maassa. 

Maaliskuussa 2012 yhdysvaltalainen UPS ilmoitti ostavansa TNT:n, mutta kauppa peruuntui, kun EU ei myöntänyt sille lupaa. Huhtikuussa 2015 amerikkalainen FedEx ilmoitti tehneensä TNT:stä 4,4 miljardin euron ostotarjouksen. Euroopan unionin kilpailuviranomainen hyväksyi kaupan, ja TNT Express siirtyi FedExin omistukseen.

TNT Suomi Oy:n emoyhtiö on TNT Express. Se toimittaa viikossa 4,4 miljoonaa lähetystä yli 200 maahan hyödyntäen omaa 2&nbsp;409 toimipisteen ja lajittelukeskuksen verkostoa. Yhtiöllä on 26&nbsp;310 ajoneuvoa, 49 lentokonetta ja Euroopan laajin ovelta ovelle –pikakuljetusverkosto. TNT Express –divisioonan palveluksessa on 78&nbsp;000 työntekijää ympäri maailman. Se on ensimmäinen organisaatio, joka on saanut maailmanlaajuisen *Investor in People* -tunnustuksen. Divisioonan liikevaihto vuonna 2012 oli 7,3 miljardia euroa.   

TNT Express tekee yhteistyötä YK:n Maailman elintarvikeohjelman WFP:n sekä YK:n ympäristöohjelman UNEP:n kanssa.

TNT Suomi Oy perustettiin 1985 ja sen pääkonttori sijaitsee Helsinki-Vantaan lentoaseman välittömässä läheisyydessä. Lisäksi yhtiöllä on toimipisteet Turussa ja Tampereella.

## Lähteet

## Aiheesta muualla

*http://www.tnt.fi
*http://group.tnt.com 
*http://www.tnt.com/express
Maaperätiede

**Maaperätiede** tutkii maaperää ja maa-ainesta luonnonvarana Maan pinnalla. Tehtäviä ovat esimerkiksi maaperän muodostumisen ja maannosten tutkiminen,   maaperäkartoitus sekä maaperän fyysinen, kemiallinen ja biologinen tutkimus.

## Maaperätieteiden aloja
* Geohydrologia 
* Maaperäeläintiede 
* Maaperäfysiikka 
* Maaperägeologia 
* Maaperägeokemia 
* Maaperäbiologia 
* Maaperäkemia ja kasvinravitsemus 
* Maamikrobiologia 
* Maan mineralogia

## Aiheesta muualla

* Certified Professional Soil Scientist  
* Registered Professional Soil Scientist  (PDF) 
* What is Soil Science?
Fokker 50

**Fokker 50** on pieni matkustajalentokone, joka suunniteltiin seuraajaksi Fokker Friendship -koneelle tämän myynnin hidastuttua 1980-luvulla. Fokker 50 -lentokoneen tuotanto päättyi vuonna 1996 Fokkerin ajauduttua konkurssiin.

## Historia
Fokker julkisti Fokker 50- ja Fokker 100 -mallit 24. marraskuuta 1983. Fokker 50:stä tuli Fokker F.27 -koneen seuraaja. Fokker 50:ssä oli edeltäjäänsä verrattuna taloudellisemmat ja tehokkaammat moottorit, suurempi määrä komposiittimateriaaleja, digitaalinen avioniikka sekä matkustamoon liittyviä parannuksia.

Suomeen Fokkerilla lensi esimerkiksi Airbaltic, joka operoi lennot Lappeenrantaan kyseisellä koneella.

## Nykyiset käyttäjät
Seuraavat lentoyhtiöt ja asevoimat operoivat Fokker 50 -koneita:

*Air Astana
*Aero Mongolia
*Aerocondor
*Air Central
*Air Iceland
*Amapola Flyg
*Aria Air
*Avianca (-300 sarjan käyttäjä)
*Bluebird Cargo
*Crescent Air Cargo
*Denim Air
*Iranian Air Transport
*Kish Airline
*Mandarin Airlines
*OceanAir
*Palestinian Airlines
*PT Indonesion Air Transport
*PT Transwisata Prima Aviation
*PT. Riau Airlines
*Singaporen ilmavoimat
*Skyways Express
*Skywest Airlines
*Sudan Airways
*SWE FLY AB
*Taftan Air
*Tanzanian Government Flight
*VLM Airlines

## Lähteet

## Aiheesta muualla

*Fokker Services
*Fokker F50 
*Fokker F50 tietoa
*Fokker F50 kuvia
Identiteetti (matematiikka)

Matematiikassa **identiteetti** liittyy käsitteisiin:

* Identtinen yhtälö on sellainen, joka toteutuu kaikilla yhtälön muuttujien arvoilla.
* **identtisellä funktiolla** tarkoitetaan sellaista funktiota, joka ei muuta funktion arvoa. Siis funktiota *f(x)=x*.
* Algebrassa  identiteettialkiolla eli neutraalialkiolla (merkitään tilanteesta riippuen *0*, *1* tai *e*) operoiminen ei vaikuta toiseen operandiin mitenkään. Esimerkiksi *1*x=x*.
* toisinaan yksikkömatriisia kutsutaan identiteettimatriisiksi.
* Kategoriateoriassa jokaista objektia *X* kohti on olemassa morfismi id*X* : *X* &rarr; *X*, jota sanotaan *X*:n **identtiseksi morfismiksi**, siten, että jokaiselle morfismille *f* : *A* &rarr; *B* pätee {\rm id}_B\circ f=f=f\circ{\rm id}_A.

## Katso myös
* Identiteetti (täsmennyssivu)
Pääjohtaja

**Pääjohtaja** on eräiden yritysten ja laitosten johtajasta käytetty nimitys.

Pääjohtaja-nimitystä on käytetty suuryritysten toimitusjohtajasta. Perinteisesti nimitystä pääjohtaja on käytetty joissakin suurissa yhtiöissä henkilöstä, joka hoitaa sekä hallituksen puheenjohtajan että toimitusjohtajan tehtäviä, tai henkilöstä, jonka alaisena toimii yksi tai useampi varsinainen toimitusjohtaja.

Eräissä laitoksissa on pääjohtaja. Tällaisia laitoksia ovat mm. Tulli, Metsähallitus ja Kansallisooppera, aiemmin myös Yle.

Johtokunnan puheenjohtajasta käytetään toisinaan nimitystä pääjohtaja. Näin on esimerkiksi Suomen Pankissa.

## Lähteet
Leivonta

**Leivonta** on taikinan valmistamista, muotoilemista ja kypsentämistä leivonnaiseksi, kuten leiväksi, kakuksi tai pikkuleiväksi.

## Leivonta-aineet
Leivonnan tärkeimpiä perusraaka-aineita ovat erilaiset jauhot ja hiutaleet (vehnäjauho, sämpyläjauho, perunajauho, spelttijauho, hiivaleipäjauho, ruisjauho, ohrajauho, kaurajauho, kaurahiutaleet ym.), rasvat (voi, margariini), öljyt, maito, vesi, kananmunat, leivinjauhe, ruokasooda, leivinhiiva, sokeri, kardemumma, kaneli, suola sekä erilaiset pähkinät ja siemenet.

Kananmuna muun muassa saostaa, sitoo, kuohkeuttaa, kohottaa ja emulgoi taikinaa sekä tuo pintaan väriä. Kananmunaa voi käyttää leivonnassa joko kokonaisena tai eroteltuna valkuaiseksi ja keltuaiseksi. Kananmuna muodostaa sokerin kanssa vaahtoa, mikä tekee leivonnaisesta kuohkean.

Hiivana käytetään tuorehiivaa tai kuivahiivaa. Hiivan lisääminen taikinaan saa sen kohoamaan, mutta kohottamisen voi tehdä myös hapanjuurella, leivinjauheella tai ruokasoodalla. Kohottamattomasta taikinasta tehdään esimerkiksi rieskoja ja piirakoita. Muita taikinoita ovat esimerkiksi muna-sokerivaahtotaikina, josta leivotaan täytekakkuja ja kääretorttuja, murotaikinat, joista leivotaan piirakoita ja keksejä, voitaikinat, joista leivotaan esimerkiksi piirakkapohjia, sekä tuulihattujen ja marenkien taikinat.

## Leipominen
Ainekset mitataan ja sekoitetaan taikinaksi – joko kiinteämmäksi leipä- tai vetelämmäksi kakkutaikinaksi, piiraisiin ja paistoksiin tarkoitetuksi voitaikinaksi tai kekseihin ja jälkiruokiin sopivaksi murotaikinaksi. Usein hiivataikinan annetaan nousta tässä vaiheessa ensimmäisen kerran.

Taikinasta muotoillaan leivonnaisia, jotka asetellaan suoraan pellille tai leivinpaperin päälle tai kaadetaan erikokoisiin ja -muotoisiin leivontavuokiin. Hiivataikinan annetaan nousta uudelleen.

Leivonnaiset paistetaan kypsiksi uunissa. Leivonnaiset laitetaan uuniin vasta kun uuni on kuumentunut toivottuun lämpötilaan. Ohuet leivonnaiset paistetaan usein kotiuunin ylätasoilla ja paksuimmat alatasoilla. Kiertoilmatoiminnon käyttö nopeuttaa leivonnaisen kuumentumista.

## Katso myös
* Kaavin
* Kaulin
* Leipomo

## Lähteet
* 
### Viitteet

## Aiheesta muualla

* Wiki-keittokirja
* Leivonta-aiheinen keskustelupalsta 
* Dansukker: Leivonta
Tapio Suominen

**Tapio Suominen** voi tarkoittaa seuraavia henkilöitä:

* Tapio Suominen (1946–2023), elokuvaohjaaja
* Tapio Suominen (1964–2024), urheilutoimittaja
* Tapio Suominen (s. 1981), ralliautoilija.
Foz do Iguaçu

**Foz do Iguaçu** on kaupunki Paranán osavaltiossa Brasiliassa. Kaupungin asukasluku oli 256&nbsp;088 vuonna 2010. Kaupunki sijaitsee noin 650 kilometriä länteen Paranán pääkaupungista, Curitibasta. Foz do Iguaçun tärkein nähtävyys on Iguassun vesiputoukset. Kaupungin alueella sijaitsee myös Itaipun pato.

## Lähteet

## Aiheesta muualla
Tapio Suominen (ohjaaja)

**Mauri Erkki Tapio Suominen** (2. marraskuuta 1946 Kajaani – 17. elokuuta 2023 Kuusamo) oli suomalainen elokuvaohjaaja. Hän nousi maineeseen ohjaamallaan elokuvalla *[[Täältä tullaan elämä!]]* (1980).

## Ura
Suominen opiskeli Taideteollisessa korkeakoulussa 1966–1970 ja valmistui sieltä ohjaajaksi. Hänen esikoisohjauksensa oli *[[Narrien illat]]* (1970). Elokuvien ohella Suominen teki televisioelokuvia ja -sarjoja. Vuonna 2003 valmistunut *[[Mosku – lajinsa viimeinen]]* kertoo lappilaisesta poromiehestä Aleksanteri Hihnavaarasta.

Porvoossa syntynyt Suominen vietti lapsuutensa Kajaanissa. Hänen veljensä oli laulaja Markku Suominen. Tapio Suominen kuoli Kuusamossa lyhyesti sairastettuaan.

## Filmografia
### Pitkät elokuvat
*1970: *[[Narrien illat]]* (käsikirjoittaja ja ohjaaja)	
*1977: *[[Pulakapina]]* (käsikirjoittaja)
*1978: *[[Syksyllä kaikki on toisin]]* (yksi käsikirjoittajista, leikkaaja) 	
*1980: *[[Täältä tullaan, elämä!]]* (ohjaaja, leikkaaja, tuottaja)
*1981: *[[Syöksykierre (elokuva)|Syöksykierre]]* (yksi käsikirjoittajista, ohjaaja, leikkaaja)	
*1982: *[[Aidankaatajat]]* (tuottaja)
*1983: *[[Iso vaalee]]* (tuottaja)	
*1983: *[[Koomikko (elokuva)|Koomikko]]* (tuottaja)	
*1984: *[[Musta hurmio]]* (TV-elokuva, käsikirjoittaja ja ohjaaja)
*1985: *[[Miljardi vuotta ennen maailmanloppua]]* (tv-elokuva, käsikirjoittaja ja ohjaaja)
*1986: *[[Valkoinen kääpiö (elokuva)|Valkoinen kääpiö]]* (leikkaaja)	
*1989: *[[Insiders]]* (toinen käsikirjoittaja, tuottaja)
*1990: *[[Porttikielto taivaaseen]]* (käsikirjoittaja, ohjaaja, leikkaaja)	
*1995: *[[Pirita (elokuva)|Pirita]]* (TV-elokuva, käsikirjoittaja, ohjaaja)
*2003: *[[Mosku – lajinsa viimeinen]]* (käsikirjoittaja, ohjaaja)

### Televisiosarjat
* *[[Kasvu]]* (1987)
* *[[Edessä lupaava tulevaisuus]]* (1991)
* *[[Kovaa maata]]* (1994–1997)
* *[[Salatut elämät]]* (1999)

## Palkinnot
*Humanismin käsi -palkinto 1980 elokuvasta *Täältä tullaan elämä*.
*Jussi-palkinto (1980): paras työryhmä, elokuvasta Täältä tullaan, elämä!
*Jussi-palkinto (1984): paras ohjaus, televisioelokuvasta Musta hurmio.

## Lähteet

## Aiheesta muualla
*
*
Eva Gyldén

**Eva Kaarina Gyldén** (8. huhtikuuta 1930, Viipuri – 30. lokakuuta 2006, Tampere) oli suomalainen näyttelijä. Hän valmistui näyttelijäksi Suomen Teatterikoulusta.

Valmistuttuaan Gyldén meni Lahden kaupunginteatteriin 1953, sieltä Kotkan kaupunginteatteriin ja sitten Tampereelle. Gyldén näytteli Tampereen Työväen Teatterissa 34 vuotta ja jäi sieltä eläkkeelle 1993. Hän näytteli paitsi näytelmissä, myös musikaaleissa, opereteissa ja oopperoissa päärooleissa. Operettirooleista merkittävin oli Elizan rooli *[[My Fair Lady|My Fair Ladyssa]]* (1985). Gyldén esiintyi myös Tampereen oopperassa ja työskenteli Tampereen konservatorion oopperaluokan opettajana ja ohjaajana 1974–1990.

## Aiheesta muualla
* Eva Gyldénin muistokirjoitus Helsingin Sanomissa
* 
*
Olli Tammi

**Eino Olavi (Olli) Tammi** (24. joulukuuta 1924 Helsinki – 22. marraskuuta 2022 Kauniainen) oli suomalainen matemaatikko, joka oli Helsingin yliopiston matematiikan professori 1970–1992. Hän tutki sileitä funktioita ja perspektiiviopin teoriaa. Hän teki väitöskirjansa Helsingin yliopistossa vuonna 1952. Sen otsikko oli *On the Minimalization of the Coefficients of Schlicht Functions*. Hän kuvasi ensimmäisenä Sputnik 1 -satelliitin lentoa Suomesta käsin. Kuva julkaistiin sanomalehti Maakansassa 17. lokakuuta 1957.

## Teokset
*Deskriptiivinen geometria yliopistoja ja korkeakouluja varten 	2. p. 1972
*Extremum problems for bounded univalent functions, Schiffer, M. & Tammi, Olli, 1978, osa: 2, 1982
*Lukion matematiikan kertaus- ja täydennyskurssi. Osa: Alfa, 1996; osa: Beeta, 1996; osa: 1, 1967; osa: 2, 1963

## Lähteet
Pekkaniska

**Pekkaniska ** on henkilönostimia, ajoneuvonostureita ja trukkeja vuokraava ja myyvä yritys ja konserni.

## Historia
Pekkaniskan juuret juontavat 1950-luvun loppupuolelle, jolloin Pekka Niska (k. 2021) ryhtyi yrittäjäksi ja alkoi vähitellen harjoittaa nostureiden vuokraustoimintaa. Yritys alkoi 1980-luvulla toimia omistajansa mukaisesti nimellä Pekkaniska Oy. Samalla vuosikymmenellä nostotoiminta aloitettiin myös silloisen Neuvostoliiton alueella Moskovassa, Leningradissa ja Tallinnassa. 1980-luvulla perustettiin myös Pekkaniska Oy:n nykyinen pääkonttori Vantaan Petikkoon. 

Rakentaminen romahti Suomessa 1990-luvun alussa, jolloin edellisellä vuosikymmenellä aloitettu idän kauppa muodostui yrityksen kannalta erittäin tärkeäksi.  1990-luvun loppupuolella Pekkaniska Oy perusti tytäryritykset Baltiaan: Pekka Niska Eesti AS:n Viroon  ja SIA Pekkaniskan Latviaan . Vuonna 1997 Pekkaniska sai Skandinavian ensimmäisen nostoalan yritykselle myönnetyn SFS-EN ISO 9001 -sertifikaatin. Sertifikaatti kattaa koko Pekkaniska Oy:n toiminnan. 

2000-luvulle tultaessa yritys perusti Liettuaan tytäryhtiön Pekkaniska UAB:n.. Yrityksen perustaja Pekka Niska vetäytyi vuonna 2009 yrityksen toiminnasta, ja yrityksen johtoon nousi Janne Niska.  Janne Niska kuoli yllättäen helmikuussa 2014. Hän puolestaan testamenttasi Pekkaniska Oy:n osake-enemmistön yrityksen silloiselle johdolle. 

## Liiketoiminta
Nykyisin yrityksellä on yhteensä 15 toimipistettä ja 7&nbsp;000 koneen kalusto. Suomen lisäksi Pekkaniskalla on toimintaa Ruotsissa ja Baltiassa. 

Pekkaniska on myös tunnettu kuntobonuksistaan ja terveellisiin elämäntapoihin kannustavasta henkilöstöpolitiikastaan. Kuntobonukset otettiin yrityksessä käyttöön jo vuonna 1989. Nykyään yritys maksaa vuosittaisia kuntobonuksia muun muassa tupakoimattomuudesta, raittiudesta ja kuntoilusta. Lisäksi bonusta maksetaan, mikäli työntekijällä ei ole vuoden aikana ollut sairaspoissaoloja tai mikäli työntekijä lopettaa tupakanpolton. 

## Tunnustukset
* 2009: Vuoden Terveysteko -tunnustuspalkinto, Terveyden edistämisen keskus ry. 

* 2010: Suomen paras työllistäjä, *Suomen Kuvalehti*. 

* 2014: Suomen kolmanneksi maineikkain yritys 

* 2015: Suomen kolmanneksi maineikkain yritys 

## Kuvia

Tiedosto:Akkusakset.jpg|Akkukäyttöisiä saksilavoja.
Tiedosto:Kuukulkija.jpg|Dieselkäyttöinen kuukulkija Haulotte HT23RTJO.
Tiedosto:Senaatintori.jpg|Pekkaniskan saksilava Senaatintorilla.
Tiedosto:Nosturit.jpg|thumb|Tela-alustaiset nosturit.
Tiedosto:Kuukulkijat.jpg|thumb|Kuukulkijat keskustakirjaston työmaalla.


## Katso myös
* Pekkaniskan Pojat

## Lähteet
* Pekkaniskan internet-sivusto

### Viitteet
Pekka Niska

**Pekka Niska** (1939 Rautio – 5. toukokuuta 2021) oli suomalainen yrittäjä, joka perusti nosturiyritys Pekkaniska Oy:n.

Pohjois-Pohjanmaalta kotoisin ollut Niska ryhtyi yrittäjäksi 1950-luvun lopussa ja alkoi myöhemmin harjoittaa nostureiden vuokraustoimintaa. Hänen yrityksensä toiminta laajeni vähitellen koko Suomeen ja vuodesta 1983 alkaen myös silloiseen Neuvostoliittoon. Niska joutui 1990-luvun laman aikana velkasaneeraukseen ulkomaisten valuuttavelkojensa vuoksi. Hän sai velat maksettua laajentamalla toimintaansa Venäjälle.

Niska tunnettiin intohimoisena kuntoilijana. Hän pyrki kannustamaan yrityksensä henkilöstöä terveellisiin elämäntapoihin jakamalla 1980-luvulta alkaen lisäbonuksia kuntoilua harrastaville, raittiille tai tupakoimattomille työntekijöille.

Niska sai heinäkuussa 2009 aivoinfarktin, jonka seurauksena hän vajosi kolmeksi kuukaudeksi koomaan ja sokeutui kolmeksi vuodeksi. Hän kuitenkin toipui sittemmin. Niska sai julkisuutta anoessaan vuonna 2007 Helsingin kaupungilta rakennuslupaa suurelle tanssilavalle, jonka hän halusi rakentaa niin sanottujen  paikalle. Helsingin kaupunginhallitus vastusti ajatusta. Hanke raukesi Niskan sairauskohtauksen jälkeen ja tontti luovutettiinkin Helsingin keskustakirjaston rakentamiseen.

Pekka Niskan poika Janne Niska perusti vuonna 1996 oman yrityksensä, nostolava-autoja vuokraavan Janneniskan. Pekka Niskan saatua vuonna 2009 infarktin Janne Niska otti molempien yritysten johdon käsiinsä. Janne Niskan kuoltua vuonna 2014 konsernien johto on jälleen erotettu toisistaan. Pekka Niska kuului kuolemaansa saakka Pekkaniskan suuromistajiin.

## Lähteet
Lissabonin fado

**Lissabonin fado** () on portugalilaisen fado-musiikin tyylilaji, joka syntyi todennäköisesti työväenasuinalueilla (Alfama, Castelo, Mouraria, Bairro Alto, Madragoa) Lissabonissa ja jota kuunneltiin esimerkiksi baareissa. Ensimmäinen tunnettu fadista oli Maria Severa. Lauletuin aihe fadossa on *saudade* (kaiho, kaipuu).

Salazarin diktatuurin aikana mm. sosiaalisia ongelmia ja politiikkaa käsittelevät sanoitukset sensuroitiin. "Klassisen" fadon (tunnetaan myös fado castiçona) tuoreimpia esittäjiä ovat mm Alfredo Marceneiro, Berta Cardoso, Hermínia Silva, Fernando Farinha sekä Fernando Maurício, kaikki mainitut ovat jo kuolleet.

Moderni fado syntyi Amália Rodriguesin vaikutuksella. Hän teki suosituiksi merkittävien runoilijoiden (mm. Luís de Camões, José Régio, Pedro Homem de Mello, Alexandre O’Neill, David Mourão-Ferreira, José Carlos Ary dos Santos) runoihin perustuvat fadot.  

Tunnetuimpia fado de Lisboan esittäjiä nykyään ovat mm. Dulce Pontes, Mariza, Joana Amendoeira, Mafalda Arnauth, Raquel Tavares, Kátia Guerreiro, Camané, Helder Moutinho, Mísia sekä Cristina Branco.

## Katso myös
* Coimbran fado
Air Tahiti Nui

**Air Tahiti Nui**  on ranskanpolynesialainen lentoyhtiö, jonka pääkonttori sijaitsee Tahitin pääkaupungissa Papeetessa. Yhtiö lentää Faa'an kansainväliseltä lentoasemalta.

## Kohteet

Air Tahiti Nuilla on viisi kohdetta:
* Naritan kansainvälinen lentoasema, Tokio, Japani
* Charles de Gaullen kansainvälinen lentoasema, Pariisi, Ranska
* Los Angelesin kansainvälinen lentoasema, Los Angeles, Yhdysvallat
* Faa'an kansainvälinen lentoasema, Papeete, Ranskan Polynesia
* Aucklandin lentoasema, Auckland, Uusi-Seelanti

## Laivasto

Laivaston keski-ikä elokuussa 2022 on 3,5 vuotta.

## Lähteet

## Aiheesta muualla
*Yhtiön sivusto
Suomalaisia sosialisteja

**Suomalaisia sosialisteja I – III** on Työväen sivistysliiton vuosina 1943–1947 julkaisema kolmiosainen teossarja, jossa esitellään Suomen työväenliikkeen keskeisiä henkilöitä N. R. af Ursinista Väinö Vankkojaan. Kirjasarjan tarkoituksena oli ”sanomalehtikirjoitusta laajemmin arvioida vanhojen suomalaisten sosialistien työtä”. Teoksen toimitti Työväen Kirjarenkaan työvaliokunta.

## Tarkoitus
*Suomalaisten sosialistien* tarkoituksena oli esitellä edesmenneitä suomalaisia työväenjohtajia ja heidän työtään nuoremmalle polvelle. 

1960-luvun lopulla teos uusittiin Hannu Soikkasen johdolla. Uusi työväenjohtajia esittelevä teos sai nimekseen *[[Tiennäyttäjät]]*.

## Sisältö
### Osa I
*Nils Robert af Ursin (*R. H. Oittinen*)
*Eetu Salin (*Vihtori Huhta*)
*Yrjö Mäkelin (*Veikko Kanerva*)
*Taavi Tainio (*Ernst Lähde*)

### Osa II
*Matti Kurikka (*Arvi Hautamäki*)
*Edvard Valpas (*Kalle Hämäläinen ja Sulo Wuolijoki*)
*Hilja Pärssinen (*Sylvi-Kyllikki Kilpi*)
*Matti Paasivuori (*E. K. Louhikko*)

### Osa III
*Matti Turkia (*Y. K. Laine*)
*Yrjö Sirola (*Elli Stenberg*)
*Väinö Vankkoja (*Vihtori Huhta*)
Zanshin

**Zanshin** (), zan (jättää taakseen) shin (mieli). On tärkeä japanilaista budoa hahmollistava filosofinen käsite. Zanshin kuvastaa jatkuvaa, herkeämätöntä valppautta ja tilanteen tasalla olemista - yllättämättömyyttä. Zanshin rakentuu ja löytyy hellittämättömän harjoittelun avulla. Tällöin mieli on jatkuvasti läsnä hetkessä, ollen vapaa menneen ja tulevan käsittelemisestä, täydellisen valmiina kaikkeen . Zanshinin tulisi syntyä pakotta harjoittelijan mielestä ja ottaa haltuunsa budon harjoittelijan ympäröivän tilan. Budon harjoituksen tulisi kehittää budokassa zanshinia ja laajentaa se osaksi harjoittelijan olemusta 24 tuntia vuorokaudessa.

## Zanshinin määrittelyä
Zanshin on länsimaiselle yksi kiehtovimmista ja samalla helposti epämääräiseksi jäävistä japanilaisista budokäsitteistä. Koska zanshin on samalla sekä pakottamatonta valppautta että itse tahdolla tuotettua, se koetaan hyvin paradoksaaliseksi käsitteeksi. Paljolti zanshin määrittyy fyysisen budoharjoittelun avulla eikä se helpolla avaudu ihmiselle, joka ei harjoittele budolajienomaisesti. Sinänsä budolajit eivät zanshinia omista, vaan mikä tahansa ihmisen toiminta voi ilmentää vahvaa zanshinia tai olla sitä ilmentämättä.

## Zanshin kyudossa
Zanshin on kyudon ampumatekniikan kahdeksas ja viimeinen vaihe. Se on laukauksen jälkitila, jossa ampuja on ensin yhä jännittynyt, hänen asentonsa on laukauksessa vapautuneiden voimien seurausta. Zanshinissa ilmentyy suorituksen henkinen energia ja fyysinen muoto.

## Lähteet
* 
* 
### Viitteet
Lavametri

**Lavametri** on lähetyksen kuten rahdin tarvitsema tilan yksikkö. Yksi lavametri tarkoittaa metrin tilaa pituussuunnassa koko 2,4 metrin  kuormatilan leveydeltä tilan kattoon asti. 

Laskukaava: 

leveys (mm) × pituus (mm) / 2&nbsp;400&nbsp;mm = lavametrit (lvm)

Jos lavan alle, päälle tai sivulle ei voi lastata muuta tavaraa, niin silloin käytetään rahditusperusteena lavametriä.

Esimerkkejä:
* FIN-lava (1&nbsp;200&nbsp;mm × 1&nbsp;000&nbsp;mm) 0,5&nbsp;lvm (lavametrin ja 2 × FIN-lavan pinta-ala poikittain 2,4&nbsp;m&sup2;)
* EUR-lava (1&nbsp;200&nbsp;mm × 800&nbsp;mm) 0,4 lvm (2 × EUR-lavan pinta-ala poikittain 1,92&nbsp;m&sup2;)
* Myymälälava (800&nbsp;mm × 600 ×&nbsp;mm) 0,2&nbsp;lvm
* Leipälaatikko (600&nbsp;mm × 400&nbsp;mm) 0,1&nbsp;lvm

## Katso myös
* Kaistametri

## Lähteet
Räpyläuinti

**Räpyläuinti** on liikuntamuoto, jossa uidessa käytetään jaloissa räpylöitä. 

Kilpatasolla räpylänä käytetään stereoräpylöitä (Bifins) tai monoräpylää, joka muistuttaa delfiinin pyrstöä. Tällä räpylällä etenemistä kutsutaankin delfiinipotkuksi. 

Räpyläuinnissa on stereoräpylöillä (Bifins) matkoja 50 metristä 400 metriin ja monoräpylällä 50  metristä aina 1500 metriin. Bifins-matkoilla on käytettävä 
vapaauinnin käsivetoja. Monoräpylällä uitaessa puolestaan kädet pidetään liukuasennossa eikä käsivetoja tehdä. Monoräpylällä uitavat matkat uidaan joko pintauintina  

Sukelluslajeissa, 50 metrin sukellusta AP lukuun ottamatta, on paineilmapullo edessä käsien jatkeena. 

Lajin mahtimaina voidaan pitää Kiinaa ja Venäjää, jotka hallitsevat lajia useilla maailmanennätyksillä.

Merkittävimpiä suomalaisia räpyläuimareita ovat olleet Ari Palve, Sami Sorri, Timo Suominen, Kimmo Korja ja Janne Toivola. Terhi Ikonen menestyi kansainvälisesti pitkillä matkoilla 2012–2018. Hän voitti naisten 1500 m maailmanmestaruuden 2018 Belgradissa järjestetyissä maailmanmestaruuskilpailuissa ajalla 13:20,96.

## Lähteet
Jorge Icaza Coronel

**Jorge Icaza Coronel** (1906–1978) oli ecuadorilainen kirjailija. Hänet tunnetaan erityisesti romaanista Huasipungo (1934), joka kertoo Ecuadorin intiaanien riistosta. Hänen romaaninsa on yksi tunnetuimmista ingenismosuuntausta edustavista romaaneista.

## Lähteet

## Aiheesta muualla
João Café Filho

**João Café Filho** (3. helmikuuta 1899 – 20. helmikuuta 1970) oli brasilialainen poliitikko. Hän oli Getulio Vargasin varapresidentti ja hän nousi presidentiksi Vargasin tehtyä itsemurhan 1954. Kaksi kuukautta ennen kautensa päättymistä (olisi pitänyt päättyä 31.1.1956) hän erosi viitaten heikkoon terveydentilaansa. Myöhemmin hän yritti palata virkaansa, mutta kongressi ja armeija estivät virkaanpaluun, koska epäilivät, että hän ei päästäisi vastavalittua Juscelino Kubitschekia nousemaan virkaansa.

## Lähteet

## Aiheesta muualla
Icelandair Group

**Icelandair Group** on islantilainen matkailualalla ja lentoliikenteessä toimiva konserni, johon kuuluu muun muassa lentoyhtiö Icelandair. Konsernin emoyhtiö *Icelandair Group Holding hf.* on listattu Islannin pörssiin.

## Tytäryhtiöt
* Air Iceland
* Bluebird Cargo
* Fjárvakur, rahoituspalveluita
* Iceland Travel
* Icelandair
* Icelandair Cargo
* Icelandair Hotels
* Icelease
* IGS Ground Services
* ITS Technical Services
* SmartLynx Airlines, latvialainen tilauslentoyhtiö
* Loftleiðir Icelandic

## Aiheesta muualla
*Icelandair Group
Yhdestoista vuosituhat eaa.

**Yhdestoista vuosituhat eaa.** oli tuhannen vuoden ajanjakso, joka kesti matemaattisessa mielessä vuoden 11 000 eaa. alusta vuoden 10 001 eaa. loppuun.

## Tapahtumia
* Ensimmäiset merkit rukiin käytöstä. Maanviljelyä ei vielä harjoitettu, vaan kyseessä oli luonnonvaraisten villien kasvien keräys.
Charlotta Falkman

**Ulrika Charlotta Falkman** (18. maaliskuuta 1795 Södermanland, Ruotsi – 24. toukokuuta 1882 Helsinki) oli suomalainen ruotsinkielinen kirjailija. Hän syntyi Ruotsissa ja kasvoi Helsingissä. Hän toimi alun perin kotiopettajattarena. Kuurouduttuaan hän elätti itsensä kirjojana, ompelijana ja kutojantöillä. Hän kirjoitti aikalaisromaaneja omista kokemuksistaan näissä töissä. Falkman oli varhaisimpia suomalaisia romaanikirjailijoita.

## Teoksia
* *En prestgård i N-d, af en finsk medborgarinna*. Johanna Cederwaller & Son, Wiborg 1847
* *Nyårsafton. Original af U-a*. A. F. Cederwallers förlag, Wiborg 1848
* *Leonna, en skildring ur lifvet*. J. W. Lillja, Åbo 1854
* *Frimurarens Fosterson : en tidsbild från 18:e seklet*. G. W. Edlund, Helsingfors 1864

## Lähteet

## Kirjallisuutta
* Forssell, Pia (1999/2001) (käännös): ”Charlotta Falkman. Unohdetun kirjailijan kertomuksia hyveestä, sivistyksestä ja toimeentulon vaikeudesta”. Teoksessa *Lähikuvassa nainen. Näköaloja 1800-luvun kirjalliseen kulttuuriin*. Toim. Päivi Lappalainen, Heidi Grönstrand, Kati Launis. Helsinki: SKS. Alkuperäisartikkeli ”Charlotta Falkmans förbisedda författarskap. En berättelse om dygd, bildning och försörjning” teoksessa *Historiska och litteraturhistoriska studier 74*. Utg. genom Pia Forssell & John Strömberg. Helsingfors. (1999) (s. 43–67)

## Aiheesta muualla
* Vapaasti ladattavia Charlotta Falkmanin e-kirjoja Projekti Lönnrotilta
* Kirsi Vainio-Korhonen: ''Suomalaisen naisyrittäjyyden historia 1750–2000''
* Kati Launis: ''Naiset kuvaajina ja kuvattavina 1800-luvun suomalaisessa proosassa'' 

### Charlotta Falkmanin teoksia netissä
* *En prestgård i N-d* http://bibbild.abo.fi/romaner/prestgard 
* *Nyårsafton* http://bibbild.abo.fi/romaner/nyarsafton